
Energiagazdálkodási irányítási rendszer bevezetésének vizsgálata a Contitech Fluid Automotive Hungária Kft.-nél

A dolgozatomban az MSZ EN ISO 50001:2019 Energiagazdálkodási irányítási rendszerek szabvány bevezetését vizsgáltam a makói Contitech Fluid Automotive Hungária Kft.-nél.
Bemutattam általánosan magát a vizsgált szabványt és az Energia Menedzsment Mátrixot, illetve ismertettem a szabvány fontosságát alátámasztó jogszabályi hátteret. Ismertettem a vállalat és a telephely tevékenységét, a szervezet működését és kitértem a környezetvédelmi stratégiájára is. Tanulmányoztam a vállalat energetikai rendszerét, többek között az energiafelhasználásnak mértékét és jellegét, a vételezésüket és a fő energiafelhasználó berendezéseket. Megvizsgáltam azokat a tényezőket, amelyek rendelkezésre állnak a vizsgált szabvány bevezetéséhez és megállapítottam azokat a feltételeket, amelyek hiányoznak még a szabvány bevezetéséhez. A bevezethetőséghez javaslatokat tettem, véleményem szerint miért lesz lehetséges. A dolgozatomban kettő energetikai korszerűsítési lehetőséget mutattam be a keletkező hulladékhő hasznosításával kapcsolatban, amivel az energiagazdálkodási teljesítményét tudná a vállalat javítani. Az egyik a füstgáz hővisszanyerés, a másik pedig a kompresszorok hulladékhőjének hasznosítása. Továbbá a munkatársak bevonásával megállapítottam és elemeztem a vállalat aktuális energiagazdálkodási irányítási rendszerek profilját egy mátrix segítségével.



